Diari Oficial de la Generalitat Valenciana


Sumari del DOGV 1752, del 26-03-1992 (1992/824298)

ORDRE de 26 de febrer de 1992, del Conseller d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.
-----------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/02/26/(1)/dof/vci/html**

### Dades del document

Número de DOGV
:   1752

Data del DOGV
:   26-03-1992

Secció del DOGV
:   DISPOSICIONS GENERALS

Número del document
:   1992/824298


Data del document
:   26-02-1992

Organisme emissor
:   Conselleria d'Obres Públiques,Urbanisme i Transports

Tipus de document
:   Ordre

Ordre de 26 de febrer de 1992, del Conseller d'Obres Públiques, Urbanisme i Transports, per la qual es regulen les subvencions per a l'elaboració de planejament i projectes urbanístics.  
La disposició transitòria primera del text refós de la Llei sobre Règim del Sòl i Ordenació Urbana estableix l?obligació d'adaptar el planejament general a les determinacions de la llei esmentada. La majoria dels municipis de la Comunitat Valenciana han culminat el procés d'adaptació i revisió dels seus plans generals i normes subsidiàries o la redacció de projectes de delimitació del sòl urbà, i la resta es troba en les diferents fases terminals de la tramitació.  
En aquells municipis que van emprendre l'adaptació en els primers anys de vigència de la llei, en què la publicació dels reglaments que la despleguen o el mateix transcurs del temps han creat circumstàncies que legalment requereixen la revisió dels instruments urbanístics, sense detriment de la seguretat jurídica necessària que es fonamenta en la desitjable permanència dels documents de planejament, i que recomana la cautela necessària per a evitar alteracions de les principals determinacions anticipades a la vigència dels seus programes d'actuació urbanística previstos en l'article 48 de la Llei del Sòl.  
Com que es troba avançada i quasi acabada aquesta primera tasca d'elaborar els marcs generals urbanístics, sorgeix., així mateix, la necessitat de desenvolupar-los a través del planejament parcial, de plans especials de reforma interior i de plans especials de protecció de recintes històrics, amb expedient incoat amb aquesta finalitat.  
Aquesta necessitat, s'entén urgent perquè d'aquesta acció derivada es pretén la conservació o protecció del patrimoni urbanístico-arquitectònic o la creació de sòl urbanitzat sobre terrenys de titularitat pública que donen suport a activitats d'utilitat pública i interès social.  
Es per l'interès de col·laborar amb els ajuntaments en aquesta tasca planificadora i de gestió urbanístic perquè, de conformitat amb les atribucions contingudes en els articles 35 e) i 44 de la Llei 5/1983, de 30 de desembre, del Govern Valencià,  
ORDENE  
Article primer  
S'estableix un programa de subvencions amb una dotació de vint milions de pessetes (68.041.535 PTA), a càrrec de la línia genèrica de subvenció 701/000/92 «Ajudes al Planejament Urbanístic» del Pressupost de la Generalitat Valenciana per a 1992, per a la redacció de les figures de planejament que següents:  
a) Municipis que no tinguen planejament o que no estiguen adaptats a la Llei del Sòl de 1975.  
b) Per als plans generals municipals d'ordenació i normes subsidiàries d'àmbit municipal aprovats definitivament:  
Les revisions d'aquests instruments urbanístics, documents ja adaptats al text refós de la Llei del Sòl hauran de justificar la revisió de conformitat amb el que disposa l'article 47 LS.  
c) Per als projectes de delimitació de sòl urbà (art. 81 LS), aprovats definitivament per a la seua conversió en normes subsidiàries d'àmbit municipal.  
d) Plans parcials residencials. Hauran de concórrer les condicions següents:  
Que la promoció siga d'iniciativa pública i motivada per a la creació del patrimoni municipal.  
Que l?àmbit territorial comprenga sòl de titularitat municipal o pública en la quantia suficient per a poder dur a terme aquesta finalitat.  
Que del desplegament del planejament es deriven actuacions d'utilitat pública i interès social constatables, com és ara la dotació d'equipaments, especialment necessaris a la població, execució de sistemes generales, oferta de sòl urbanitzat a preu taxat per a evitar l?especulació, etc.  
e) Plans especials de protecció. En aquests, l?àmbit s'estendrà a conjunts declarats o amb expedient incoat d'interés històrico-artístic i no s'oposaran en les finalitats i mètodes al planejament de rang superior.  
f) Plans especials de reforma interior. Haurà d'estar prevista la seua redacció en el planejament de rang superior, i es formaran per a la satisfacció de dèficits d'equipament, i' hauran de redactar-se per a la dotació de serveis urbanístics bàsics.  
Article segon  
Hauran d'estar inclosos en els instruments urbanístics subvencionats tots els documents complementaris referents a la legislació específica de carreteres, costes, ports, medi ambient etc. que obligue la legislació autonòmica.  
Article tercer  
Podran sol·licitar aquestes ajudes els ajuntaments de la Comunitat Valenciana que justifiquen la necessitat de la seua elaboració i la mancança de mitjans econòmics i tècnics per a l?elaboració.  
Article quart  
Les sol·licituds de les corporacions locals interessades s'adreçaran al Director General d'Urbanisme i Ordenació Territorial, i es presentaran en les dependències del Registre General de la Conselleria d'Obres Públiques, Urbanisme i Transports, situada a l'av. Blasco Ibàñez, 50. 46989 València. Hi constaran els extrems següents:  
a) Ens local sol·licitador.  
b) Instrument urbanístic que s'ha de realitzar i honoraris d'aquest.  
c) Justificació legal de la necessitat d'emprendre aquest instrument urbanístic.  
d) Indicació del sistema d'adjudicació (adjudicació directa o concurs).  
A aquest document s'haurà d'adjuntar, obligatòriament, la documentació següent:  
A) Acord del ple de l'ajuntament corresponent, i no d'un altre òrgan, que incloga els punts següents:  
1) Facultar el president de l'entitat local perquè sol·licite a la Conselleria d'Obres Públiques, Urbanisme i Transports l'ajuda necessària per a la redacció de l'instrument urbanístic que es desitja que siga subvencionat i també perquè subscriga tols els documents que puguen derivar-se'n de l'execució.  
2) Compromís d'acceptació futura de la subvenció sol·licitada en els termes en què la conselleria la pogués concedir, si en resulten beneficiaris.  
Sense perjudici del que disposa el paràgraf precedent, la corporació local subvencionada podrà, si la quantia de la subvenció no li permet emprendre efectivament la redacció del pla, renunciar a l'acord dictat a favor seu, cosa que haurà de comunicar en el termini inexorable dels 10 dies hàbils següents al de la recepció de la notificació de l'acord. En aquest cas, la Conselleria d'Obres Públiques, Urbanisme i Transports efectuarà les gestions necessàries per a alliberar el crèdit disposat. Aquesta comunicació haurà de dirigir-se a la Direcció General d'Urbanisme i Ordenació Territorial i es cursarà a través del Registre General d'aquesta conselleria.  
3) Compromís de notificar a la Direcció General d'Urbanisme i Ordenació Territorial d'aquesta conselleria, en el termini de 45 dies naturals a partir de la notificació de la subvenció, la tramitació i adjudicació de l?expedient contractual.  
4) Manifestació expressa del fet que es coneix i accepta que la quantitat amb la qual la conselleria pogués subvencionar no serà incrementada per cap motiu, i estarà per consegüent a càrrec de l?entitat local beneficiària el finançament i pagament de l'addicional necessària.  
5) Manifestació expressa del fet que es coneixen i accepten tots els requisits que estableix aquesta ordre, i també que l?incompliment d'aquests facultarà la Conselleria d'Obres Públiques, Urbanisme i Transports perquè revoque la subvenció concedida, la qual cosa implicarà l?obligació de retornar les quantitats que hagués pogut percebre l?entitat beneficiària.  
B) Memòria justificativa i càlcul d'honoraris segons el Reial Decret 2512/77, de 17 de juny, i Reial Decret 3066/78, d?1 de desembre, amb l?IVA corresponent inclòs.  
C) Dades d'identificació fiscal i bancàries de l?entitat sol·licitadora com: número de compte al qual es desitja que s'efectuen les transferències, si són subvencionats, titular d'aquest, identificació de l?entitat bancària o caixa d'estalvis, i domicili d'aquesta.  
Article cinqué  
El termini improrrogable per a presentar les sol·licituds acabarà als trenta dies comptadors a partir de l?endemà de la publicació d'aquesta ordre al Diari Oficial de la Generalitat Valenciana.  
Article sisè  
Es podrà concedir la subvenció sempre que hi haja crèdit disponible i de conformitat amb els respectius períodes que estableix l'ordre de la Conselleria d'Economia i Hisenda per al tancament de l'exercici pressupostari de 1992.  
Article setè  
La quantia de la subvenció s'establirà per a cada instrument de la manera següent:  
a) Per a la redacció de la revisió de plans generals municipals d'ordenació, normes subsidiàries d'àmbit municipal i conversió dels projectes de delimitació de sòl urbà en normes subsidiàries d'àmbit municipal:  
Fins al 40% dels honoraris, quan l'ajuntament adjudique els treballs pel sistema de concurs públic.  
Fins al 25% dels honoraris si l'adjudicació es directa.  
b) Per a la redacció de planejament parcial:  
Fins al 20% dels honoraris ja siga per concurs o adjudicació directa.  
c) Per a la redacció de planejament especial o de reforma interior:  
Fins al 20% dels honoraris ja siga per concurs o adjudicació directa.  
d) Per a la redacció de plans de protecció de monuments o recintes històrico-artístics amb expedients incoats:  
El 33% dels honoraris ja siga per concurs o adjudicació directa.  
Article vuitè  
Notificada la resolució a l'Ajuntament corresponent i llevat del cas que preveu l'article. 4t. A 2) in fine, aquest convocarà el concurs o adjudicarà directament els treballs, d'acord amb els plecs de condicions administratives i tècniques, que trametrà la Direcció General d'Urbanisme i Ordenació Territorial amb la resolució que adjudique la subvenció. El contracte entre l'ajuntament i l'equip de redacció es formalitzarà inexcusablement dins dels trenta dies següents a l'adjudicació, i l'ajuntament tindrà deu dies hàbils per a comunicar aquest contracte a la direcció general, i haurà de trametre, adjunta, la còpia compulsada del contracte.  
Article novè  
Els pagaments parcials de la subvenció es realitzaran en els terminis següents:  
à) Un 30% de l'import d'aquesta es lliurarà immediatament després de concedida la subvenció.  
b) Un 25% es pagarà després de l'aportació i comprovació del document d'ordenació.  
c) El 45% restant es pagarà després que la corporació justifique que l'òrgan competent ha aprovat l'instrument urbanístic subvencionat.  
DISPOSICIO FINAL  
La Direcció General d'Urbanisme i Ordenació Territorial dictarà les instruccions que, si és el cas, resulten necessàries per a la interpretació, execució i desplegament d'aquesta Ordre que vigirà l?endemà de la seua publicació.  
València, 26 de febrer de 1992.  
El Conseller d'Obres Públiques, Urbanisme i Transports, EUGENIO BURRIEL DE ORUETA


Còpia Permalink ELI